MLDataScientist/Wikipedia-uzbek-2024-05-01 huggingface dataset:
Suhrob Sultonov

Suhrob Rustamjon oʻgʻli Sultonov (, 26-mart, 1990-yil, Toshkent) Oʻzbekistonlik futbolchi, Toshkentning „Lokomotiv“ klubi darvozaboni.

Futbolchilik faoliyati 
Suhrob futbolchilik faoliyatini OKMK yoshlar jamoasi tarkibida boshlagan. 2010-yil Toshkening „NBU-Osiyo“ jamoasi tarkibiga oʻtgan. Oʻzbekiston Birinchi ligasi oʻyinlarida professional futboldagi debyutini oʻtkazgan. 2011-yilgi mavsum oldidan Samarqandning „Dinamo“ jamoasi bilan shartnoma imzolagan va „NBU Osiyo“ jamoasiga ijaraga berilgan. 2013-yilgi mavsumda Bekobodning „Metallurg“ jamoasi bilan shartnoma imzoladi. Suhrob Bekobodliklar tarkibida 4 mavsum davomida toʻp surdi. 2017-yilgi mavsumda Oʻzbekiston Oliy ligasi ikki davrasi oldidan Toshkentning „Bunyodkor“ jamoasi bilan shartnoma imzoladi. Dastlabki mavsumidayoq qaldirgʻochlar tarkibida Oʻzbekiston Kubogi finaliga qadar yetib bordi. Final baxsida Bunyodlkor klubi „Lokomotiv“ jamoasiga 1-0 hisobida magʻlub boʻldi. 2019-yilgi mavsumda Olmaliqning „AGMK“ jamoasi bilan shartnoma imzoladi. Olmaliqlar tarkibida 3 mavsum davomida toʻp surdi va AGMK jamoasining Oʻzbekiston Kubogi, Oʻzbekiston Liga kubogi finaligacha yetib borishida oʻz oʻyinlari bilan hissa qoʻshgan. 2022-yilgi masvum oldidan Toshkentning „Bunyodkor“ jamoasiga qaytdi va ikki yillik shartnoma imzolagan. 2024-yil yanvar oyida Toshkentning „Lokomotiv“ jamoasi bilan shartnoma imzolagan.

Yutuqlar 
Oʻzbekiston Kubogi ikkinchi oʻrin: 2017, 2019, 2020

Oʻzbekiston Liga kubogi ikkinchi oʻrin: 2019

Oʻzbekiston Superkubogi ikkinchi oʻrin: 2019

Manbalar

Havolalar 

 Suhrob Sultonov OʻzPFL saytida futbolchi profili
 Suhrob Sultonov Soccerway saytida futbolchi profili
 Suhrob Sultonov Transfermarkt saytida futbolchi profili
 Suhrob Sultonov Footballfacts saytida futbolchi profili

26-martda tugʻilganlar
1990-yilda tugʻilganlar
Yashayotgan insonlar
Oʻzbekistonlik erkak futbolchilari
Erkak futbol darvozabonlari
AGMK futbolchilari
NBU-Osiyo klubi futbolchilari
Dinamo Samarqand futbolchilari
Metallurg Bekobod klubi futbolchilari
Bunyodkor klubi futbolchilari
Lokomotiv Toshkent futbol klubi futbolchilari
Oʻzbekiston Superligasi futbolchilari
Oʻzbekiston Pro ligasi futbolchilari
Muhammad Sultonov (futbolchi, 1992)

Muhammad Imomalievich Sultonov (; 1992-yil 22-dekabrda tugʻilgan) – rossiyalik futbolchi. U Moskvaning „Rodina“ klubida oʻynaydi.

Klub karerasi 
U 2012-yil 22-aprel kuni Moskvaning „Lokomotiv-2“ jamoasi safida Rossiya Ikkinchi Divizionida „Volga Tver“ klubiga qarshi oʻyinda debyut qilgan.

U 2014-yil 9-mart kuni „SKA-Energiya Xabarovsk“ klubiga qarshi oʻyinda „Spartak Nalchik“ jamoasi tarkibida Rossiya birinchi milliy ligasida debyut qilgan.

U 2020-yil 11-avgust kuni Sankt-Peterburgning „Zenit“ klubiga qarshi oʻyinda „Rotor Volgograd“ jamoasi safida Rossiya Premyer-ligasida debyut qildi.

2020-yil 8-sentabrda uning Rotor bilan shartnomasi oʻzaro kelishuvga koʻra bekor qilindi. Ertasi kuni u Nijniy Novgorod FK jamoasi bilan 2 yillik shartnoma imzoladi.

Yutuqlar 

 Torpedo Moskva

 Rossiya milliy futbol ligasi : 2021-22

Faoliyat statistikasi

Manbalar

Havolalar 

 
 
 

1992-yilda tugʻilganlar
Yashayotgan insonlar
Tojikistonlik erkak futbolchilar
Rossiyalik erkak futbolchilar
Erkak futbol yarim himoyachilari
Rossiya Premyer-ligasi futbolchilari
Rossiya birinchi ligasi futbolchilari
Torpedo Moskva klubi futbolchilari
FC Pari Nizhny Novgorod futbolchilari
FC Rotor Volgograd futbolchilari
FC Lokomotiv Moskva futbolchilari
PFK SSKA Moskva futbolchilari
Usenbay Baltaniyozov

Usenbay Baltaniyozov (1940-yil, Qoraqalpogʻiston Avtonom Sovet Sotsialistik Respublikasi, Oʻzbekiston SSR) — Oʻzbekiston SSR, Qoraqalpogʻiston Avtonom Sovet Sotsialistik Respublikasi, Kegeyli tumanidagi „Xalqobod“ sovxozining mexanizatori. Sotsialistik Mehnat Qahramoni (1973). SSR Oliy Kengashining 7 va 8-chaqiriq deputati.

Biografiyasi 
Usenbay Baltaniyozov 1940-yilda Qoraqalpogʻiston Avtonom Sovet Sotsialistik Respublikasining qishloq aholi punktlaridan birida tugʻilgan. Millati qoraqalpoq. Mahalliy qishloq maktabini tugatgach, 1956-yilda Kalinin kolxozida ishlagan. Mexanizatsiya kurslarini tamomlagan. 1958-yildan mexanizator, Kegeyli tumanidagi „Xalqobod“ sovxozi mexanizatsiyalashgan boʻlinmasi aʼzosi. 1969-yilda Amudaryo deltasida paxta yetishtiruvchi shu kolxozga mexanizatsiyalashgan brigadaga brigadir etib tayinlanadi .

Usenbay Baltaniyozov brigadasi paxtachilikda yuqori mehnat natijalarini koʻrsatgan. Sakkizinchi besh yillikda (1966—1970) Usenbay Baltaniyozov brigadasi har yili Kegeyli tumani paxtakorlari oʻrtasidagi sotsialistik musobaqada birinchi oʻrinni egallagan. Sakkizinchi besh yillik rejadagi koʻrsatgan mehnat natijalari uchun Usenbay Baltaniyozov Lenin ordeni bilan taqdirlangan..

Keyingi yillarda ham Usenbay Baltaniyozov rahbarlik qilgan jamoa paxta xomashyosini yetishtirish va yigʻib olishda yaxshi natijalarni koʻrsatib keldi. Brigada 1973-yilda davlatga paxta xomashyosi topshirish boʻyicha toʻqqizinchi besh yillik (1971—1975)ning sotsialistik majburiyatini muddatidan uch yil oldin bajardi. SSSR Oliy Kengashi Prezidiumining 1973-yil 10-dekabrdagi farmoni bilan Lenin ordeni hamda „Oʻroq va "Bolgʻa“  oltin medali bilan taqdirlangan(18476-son).

Qoraqalpogʻiston Avtonom Sovet Sotsialistik Respublikasidan SSSR Oliy Kengashining 7-chaqiriq (1966—1970) va 8-chaqiriq (1970—1974) deputati etib saylangan.

Mukofotlari 
Sotsialistik Mehnat Qahramoni (1973), Lenin ordeni – ikki marta (04.08.1971; 1973).

Manbalar

Adabiyotlar 

 Депутаты Верховного Совета СССР. Восьмой созыв. — М., 1970. — С. 45, 547.
 История Узбекской ССР с древнейших времён до наших дней. — Ташкент: изд. Фан, 1974. — С. 558. — 582 с.
 Министерство производства и заготовок сельскохозяйственных продуктов Узбекской ССР. Социалистическое сельское хозяйство Узбекистана. — Ташкент: изд. ЦК Компартии Узбекистана, 1974. — С. 6.

Havolalar 
 
Lenin ordeni sohiblari
Sotsialistik Mehnat Qahramonlari
Yashayotgan insonlar
1940-yilda tugʻilganlar
Xojambergen Iembergenov

Xojambergen Iembergenov (1916-yil, Mangʻishloq tumani, Zakaspiy viloyati, Turkiston viloyati, Rossiya imperiyasi — nomaʼlum, Qoʻngʻirot, Qoraqalpogʻiston ASSR, Oʻzbekiston SSR) — Oʻzbekiston SSR, Qoraqalpogʻiston ASSR, Qoʻngʻirot tumani Berdaq nomidagi oʻrta maktab direktori. Sotsialistik Mehnat Qahramoni (1978).

Biografiyasi 
Xojambergen Iembergenov 1916-yilda Mangʻishloq tumani (hozirgi Qoʻngʻirot tumani) 6-ovulda dehqon oilasida tugʻilgan. Xojambergen Iembergenov yoshligida yetim qolgan. Qoʻngʻirotdagi Chapayev nomli bolalar uyida tarbiyalangan. Toʻliq boʻlmagan oʻrta maʼlumotni olgach, Toʻrtkoʻldagi pedagogika texnikumida oʻqib, uni 1935-yilda tamomlagan. Xoʻjaylidagi ishchilar fakultetida, Tamdi qishlogʻidagi maktabda dars bergan. Keyingi yillarda Oʻrta Osiyo davlat universiteti (1935—1937), Toshkent pedagogika institutida (1940—1941) tahsil olgan. Ayni paytda Qoʻngʻirotdagi Orjonikidze maktabida dars bergan  .

Ulugʻ Vatan urushi boshlanganidan keyin Xojambergen Iembergenov koʻngilli sifatida frontga ketishga harakat qildi, ammo tibbiy koʻrikdan oʻta olmadi. Keyingi yillarda Chimboydagi pedagogika bilim yurtida dars bergan, Qoʻngʻirot shahridagi Orjonikidze oʻrta maktabida direktor boʻlgan. 1943-yildan maʼmuriy ishda. 1944-yildan KPSS (b) aʼzosi. 1945-yilgacha Qoʻngʻirot tumani ijroiya qoʻmitasi raisining oʻrinbosari.

1950-yildan Qoʻngʻirot shahridagi Orjonikidze oʻrta maktabi direktori. 1951-yilda Nukus pedagogika institutining sirtqi boʻlimini biologiya va kimyo oʻqituvchisi mutaxassisligi boʻyicha tamomlagan. Oʻqituvchilikdagi ulkan yutuqlari uchun 1960-yilda Lenin ordeni bilan taqdirlangan. Xojambergen Iembergenov Qoraqalpogʻistonda birinchi oʻquvchilarning ishlab chiqarish brigadasini tashkil etish tashabbuskori va rahbari boʻlgan. Keyingi yillarda: oʻn bir yillik ishlab chiqarish maktabi direktori (1961—1963), Gagarin maktabi direktori (1963—1969). 1969-yildan Nukus shahridagi Berdaq maktabi direktori boʻlib, yigirma yil uzilishlar bilan boshqargan  1970—1974-yillarda mahalliy mehribonlik uyi direktori boʻlib ishlagan.

SSSR Oliy Kengashi Prezidiumining 1978-yil 27-iyundagi farmoni bilan unga Lenin ordeni bilan „Oʻquvchilarga taʼlim va kommunistik tarbiya berishdagi ulkan xizmatlari uchun“ Sotsialistik Mehnat Qahramoni unvoni hamda Oʻroq va bolgʻa oltin medali bilan taqdirlangan (No 19081).

1979-yilda nafaqaga chiqdi. Pensioner boʻlib, 1986-yilgacha maktabda dars bergan. Nukusda yashagan. Oʻlim sanasi aniqlanmagan.

Mukofotlari 

 Sotsialistik Mehnat Qahramoni
 Lenin ordeni — ikki marta (30.08.1960; 1978)
 Oʻzbekistonda xizmat koʻrsatgan oʻqituvchi

Manbalar

Adabiyotlar 
 Народное образование. — М.: Учпедгиз, 1985. — Т. Выпуски 1 – 6. — С. 7.

Havolalar 

 

Oʻzbekiston SSR tuman ijroiya qoʻmitalari aʼzolari
Sovet Ittifoqi Kommunistik Partiyasi aʼzolari
Lenin ordeni sohiblari
Sotsialistik Mehnat Qahramonlari
1916-yilda tugʻilganlar
Izzatilla Abdullayev

Izzatilla Abdullayev (; 16-yanvar 1996-yil, Oʻzbekiston) – Oʻzbekistonlik futbolchi, Toshkentning „Lokomotiv“ klubi hujumchisi. Oʻzbekiston oʻsmirlar terma jamoasi tarkibida 2012-yilgi AFC U-17 Osiyo Kubogi chempioni va 2013-yilgi FIFA U-17 Jahon chempionati ishtirokchisi.

Futbolchilik faoliyati 
Futbolchilik faoliyatini Toshkentning „Paxtakor“ jamoasi oʻrinbosarlar jamoasi tarkibida boshlagan. 2016-yilgi mavsumda Jizzaxning „Soʻgʻdiyona“ jamoasi bilan shartnoma imzoladi. Oʻzbekiston Superligasidagi debyutini 2016-yil „Qoʻqon 1912“ jamoasiga qarshi oʻyinda oʻtkazdi. Jizzax jamoasi tarkibida 5 mavsum davomida oʻynagach 2020-yilgi mavsum oldidan „Buxoro“ klubi bilan shartnoma imzoladi. Buxoro jamoasida bir mavsum davomida oʻynadi va 23 ta oʻyinda ishtirok etib 3 gol muallifi boʻldi. 2021-yilgi mavsum oldidan Oʻzbekiston Pro ligasi ishtirokchisi Fargʻonaning „Neftchi“ klubi bilan shartnoma imzoladi. 2023-yil 19-dekabrda uch yillik faoliyatinidan soʻng „Neftchi“ jamoasini tark etgan maʼlum qilindi. 2024-yilgi mavsum oldidan Toshkentning „Lokomotiv“ jamoasi bilan shartnoma imzolagan.

Yutuqlar 

  AFC U-17 Osiyo Kubogi chempioni: 2012
  Oʻzbekiston Superligasi chempioni: 2014
  Oʻzbekiston Pro ligasi gʻolibi: 2021

Shaxsiy hayot 
Izzatilla „Soʻgʻdiyona“ klubini uzoq yillik darvozboni Shirinboy Abdullayevni ukasidir.

Manbalar

Havolalar 

 Izzatilla Abdullayev OʻzPFL saytida futbolchi profili

 Izzatilla Abdullayev Transfermarkt saytida futbolchi profili
 Izzatilla Abdullayev Soccerway saytida futbolchi profili

16-yanvarda tugʻilganlar
1996-yilda tugʻilganlar
Yashayotgan insonlar
Oʻzbekistonlik erkak futbolchilari
Futboldagi erkak hujumchilar
Paxtakor jamoasi futbolchilari
Soʻgʻdiyona Jizzax futbolchilari
Buxoro klubi futbolchilari
Neftchi (Fargʻona) futbolchilari
Lokomotiv Toshkent futbol klubi futbolchilari
Oʻzbekiston Superligasi futbolchilari
Oʻzbekiston Pro ligasi futbolchilari
O‘zbekiston yoshlar terma jamoasi futbolchilari
Xorazm tangasi

Xorazm (Xiva) tangasi — XVI asr boshidan 1920-yilgacha muomalada boʻlgan Xiva xonligining pul birligi.

Tarixi 
Xorazm tangalarini zarb etish XVI asr boshlarida arabshohiylar sulolasi davrida boshlanib, qoʻngʻirotlar sulolasi davrida ham davom etgan. Yangi tangalar zarb qilish Muhammad Rahimxon I (1806—1825) davrida boshlangan. XIX asrda mis pullar (fuluslar), kumush tangalar, oltindan  qiymatdagi tilla va tillalar zarb qilingan. Oltin va kumush tangalar oʻrtasida qatʼiy bogʻliqlik boʻlmagan, ularning kurslari oʻzgarib turgan. Muomalada kumush tangalar ustunlik qilgan.

1873-yilda xonlik ustidan Rossiya protektorati oʻrnatilgandan soʻng, Rossiya banknotlari ham muomalada qoʻllanila boshlandi. XX asrning boshlarida qatʼiy nisbat oʻrnatildi: 1 rubl = 5 tanga etib belgilandi.

Birinchi jahon urushi boshlanishi bilan Xorazmning pul muomalasida sezilarli oʻzgarishlar yuz bermadi, kumush tanga bosh rol oʻynashda davom etdi. Asfandiyorxon (1910—1918) davrida faqat mis fuluslar zarb qilingan. Uning vorisi Said Abdullaxonxon (1918—1920) davrida, yaʼni 1919-yilda oxirgi kumush tangalar oz miqdorda zarb qilingan, shu yili mis va bronza tangalar zarb qilina boshlagan. 1, 2 , 5, 15 qiymatdagi tangalar zarb qilingan. Zarb etish 1920-yilda toʻxtatildi.

1919-yilda xonlik banknotlari ishlab chiqarila boshlangan. Banknotlar tanga va rubl (manat) nominallarida chiqarilgan: 50 tanga — 10 manat, 100 tanga — 20 manat, 200 tanga — 40 manat, 250 tanga — 50 manat, 500 tanga — 100 manat, 1000 tanga — 200 manat, tanga — 500 manat. Nominallar qogʻoz pullarning har ikki tomonida soʻzlar, fors raqamlarida, yana rus tilida ham koʻrsatilgan.

1920-yilda Xorazm Xalq Sovet Respublikasi eʼlon qilinadi. Xorazm tangasini tanga va banknotlar shaklida chiqarish toʻxtatildi, respublika Nozirlar Kengashi tomonidan rublda tanga va banknotlar muomalaga chiqariladi.

Banknotlar

1918-yilgi banknotlar

1919-yilgi banknotlar

Manbalar

Adabiyotlar 
 Васюков А.И., Горшков В.В., Колесников В.И. Бумажные денежные знаки России и СССР. — СПб.: Политехника, 1993. — 215 с. — 10 000 экз. — ISBN 5-7325-0325-0.
 Cuhaj G., Michael T., Miller H. Standard Catalog of World Coins 1801-1900. — 6-е изд. — Iola: Krause Publications, 2009. — 1296 с. — ISBN 978-0-89689-940-7.
 Cuhaj G., Michael T., Miller H. Standard Catalog of World Coins 1901-2000. — 39-е изд. — Iola: Krause Publications, 2011. — 2345 с. — ISBN 978-1-4402-1172-8.
Oʻzbekiston puli
Turkmaniston puli
Xiva xonligi
Xivada davlat toʻntarishi (1918)

Xivadagi davlat toʻntarishi (1918) – Yovmut turkmanlari yetakchisi Junaidxon tomonidan Xiva xoni Asfandiyorxonning hokimiyatdan agʻdarilishi va oʻldirilishi. Bu Xivadagi inqilobiy harakatning natijasi boʻlib, voqealardan bir necha yil oʻtib Xorazmning Sovet Ittifoqi tarkibiga kirishiga olib keldi.

Tarixi 
1917-yil Rossiya fevral inqilobidan keyin xonlikda liberal islohotlar oʻtkazishga harakat qilindi. Lekin Xiva xoni Asfandiyorxon konservativ edi va bu islohotlarning oldini olishga harakat qildi. Rossiyada Oktyabr inqilobi va bolsheviklar oʻz farmonlari bilan hokimiyat tepasiga kelganidan soʻng Xiva xonligida xondan norozilik yanada kuchaydi.

Toʻntarish 
1918-yil bahorida Yovmut turkmanlarining rahbari Junaidxon harbiy toʻntarish uyushtirdi, Asfandiyorxonni taxtdan agʻdarib, oʻldirtirdi va Xivada hokimiyatni qoʻlga oldi. Asfandiyorxonning ukasi Said Abdullaxon (1918-1920-yillarda hukmronlik qilgan) qoʻgʻirchoq xon deb eʼlon qilindi.

Yana qarang 

 Xivadagi inqilob
 Xiva xonligi
 Asfandiyorxon
 Rossiyada fuqarolar urushi

Adabiyotlar 

 
Xiva xonligi
Xiva tarixi
Rossiyada fuqarolar urushi
Oʻzbekiston harbiy tarixi
Ahmed Reymov

Ahmed Mambetkarimovich Reymov (1977-yil 17-sentyabr, Qoraoʻzak, Qoraqalpogʻiston ASSR) —Berdaq nomidagi Qoraqalpoq davlat universiteti rektori. Qoraqalpogʻiston Joʻqorgʻi Kengesi deputati.

Manbalar
Rahim Avezmuratov

Rahim Avezmuratov (1924-yil 9-may, Sovet Buyrachi qishlogʻi, Shovot tumani, Xorazm viloyati, Oʻzbekiston SSR  — 1983-yil 16-dekabr, Sovet Buyrachi qishlogʻi, Shovot tumani, Xorazm viloyati, Oʻzbekiston SSR) – Ulugʻ Vatan urushi qatnashchisi, Shuhrat ordenining toʻliq sohibi.

Biografiyasi 
Rahim Avezmuratov 1924-yil 9-mayda Sovet Buyrachi qishlogʻida dehqon oilasida tugʻilgan. Maktabning 7-sinfini tamomlagach, kolxozda ishlaydi.

1942-yilda Oʻzbekiston SSR Xorazm viloyati Shovot tuman harbiy komissarligi tomonidan Qizil Armiya safiga chaqirilgan. 1943-yil iyuldan Ulugʻ Vatan urushi frontlarida boʻlgan. Rahim Avezmuratov Kursk jangida va Levoberejnaya Ukrainani ozod qilish janglarida qatnashgan, jarohatlangan, ammo xizmatga qaytgan. 1944-yilda 2 ta „Jasurlik uchun“ medali bilan taqdirlangan.

1945-yil yanvar oyining birinchi yarmida Gurna (Polsha) yaqinidagi janglarda oʻz boʻlinmasi bilan birga dushman transheyasiga yaqinlashib, 15 ga yaqin dushman askarini yoʻq qilgan. 1945-yil 20-yanvardagi 77-gvardiya oʻqchi diviziyasining № 1/n buyrugʻi bilan 3-darajali Shuhrat ordeni bilan taqdirlangan.

1945-yil 24-yanvarda Pulavi shahri (Polsha) yaqinida nemis mudofaasini yorib oʻtish paytida uning boʻlinmasi 20 ga yaqin dushman askarini yoʻq qilgan. Boʻlinmada patronlar tugagach, Avezmuratov qoʻl jangiga oʻtib, nemis askarlaridan birining pulemyotini tortib oladi va 10 ga yaqin dushman askarini yoʻq qiladi. 69-armiyaning 1945-yil 23-fevraldagi 34-n-sonli buyrugʻi bilan u 2-darajali Shuhrat ordeni bilan taqdirlangan.

1945-yil 10-martda Oderning oʻng qirgʻogʻidagi platsdarmda, dushmanning qarshi hujumlariga kurash paytida dushmanning butun boʻlinmasi va 20 ga yaqin dushman askarini yoʻq qilgan. SSSR Oliy Kengashi Prezidiumining 1945-yil 31-maydagi farmoni bilan 1-darajali Shuhrat ordeni bilan taqdirlanadi va Shuhrat ordenining toʻliq sohibiga aylanadi.

1945-yildan KPSS aʼzosi.

1945-yilda serjant unvoni bilan demobilizatsiya qilindi. Demobilizatsiyadan keyin oʻzining tugʻilgan qishlogʻiga qaytib keladi. Chkalov nomidagi kolxozda traktorchi boʻlib ishlagan. 1983-yil 16-dekabrda vafot etgan.

Mukofotlari 

 I darajali Shuhrat ordeni (1945-yil 31-may; № 241634) — Oderning gʻarbiy qirgʻogʻidagi koʻpriklar koʻprigini kengaytirish boʻyicha janglarda koʻrsatgan mahorat va jasorati uchun;
 II darajali Shuhrat ordeni (1945-yil 23-fevral; № 11696) — Vistulaning gʻarbiy sohilida dushman mudofaasini yorib oʻtishda jasorat va mahorat koʻrsatgani uchun;
 III darajali Shuhrat ordeni (1945-yil 20-yanvar; 602-son) — Gurna qishlogʻi yaqinidagi jangda jangovar mahorat va shaxsiy jasorat koʻrsatgani uchun;
 2 ta Jasurlik uchun medali;
 bir qator medallar.

Manbalar 

Shuhrat ordeni bilan mukofotlanganlar
Jasurlik uchun medali bilan mukofotlanganlar
1983-yilda vafot etganlar
16-dekabrda vafot etganlar
1924-yilda tugʻilganlar
9-mayda tugʻilganlar
Salay Xudoyquliyev

Salay Xudoyquliyev (1935-yil, Hazorasp tumani, Xorazm viloyati, Oʻzbekiston SSR) — Oʻzbekiston SSR, Xorazm viloyati, Hazorasp tumani, Frunze nomidagi kolxoz mexanizatori. Sotsialistik Mehnat Qahramoni (1973). SSSR Oliy Sovetining 10-chaqiriq deputati.

Biografiyasi 
1935-yilda Hazorasp tumanidagi qishloq aholi punktlaridan birida tugʻilgan. Mahalliy maktabni tamomlagan. 1950-yildan Hazorasp MTSda traktorchi yordamchisi, traktorchi, mexanik boʻlib ishlagan. 1958-yildan Hazorasp tumani, Frunze nomidagi paxtachilik kolxozi rais oʻrinbosari. 1964-yilda shu kolxozda mexanizatsiyalashgan paxtachilik brigadasiga brigadir etib tayinlanadi.

Salay Xudoyquliyev rahbarlik qilayotgan jamoa har yili paxtachilikda yuqori mehnat natijalarini koʻrsatgan. Jamoaviy sotsialistik majburiyat va sakkizinchi besh yillikning (1966—1970) paxta yetishtirish boʻyicha rejalarini muddatidan oldin bajarib, Hazorasp tumani paxtakorlik jamoalari oʻrtasidagi sotsialistik musobaqada yetakchi oʻrinni egalladi. Sakkizinchi besh yillik rejadan keyingi koʻrsatgan mehnat natijalari uchun Lenin ordeni bilan taqdirlangan.

Keyingi yillarda Salay Xudoyquliyev brigadasi paxta xomashyosidan yuqori hosil olishni davom ettirdi va 1973-yil yakunlariga koʻra Hazorasp tumani paxtakorlari oʻrtasida oʻtkazilgan sotsialistik musobaqada yetakchi oʻrinni egalladi. SSSR Oliy Soveti Prezidiumining 1973-yil 10-dekabrdagi farmoni bilan „1973-yilda paxta va boshqa qishloq xoʻjaligi mahsulotlarini ishlab chiqarish va davlatga sotishni koʻpaytirish boʻyicha majburiyatlar va rejalarni bajarishda mehnat jasorati koʻrsatganligi, sotsialistik mehnat faoliyati davomida erishgan yutuqlari, umumiyittifoq sotsialistik musobaqada erishgan yuksak muvaffaqiyatlari uchun“ Sotsialistik Mehnat Qahramoni unvoni, Lenin ordeni hamda Oʻroq va Bolgʻa oltin medali bilan taqdirlangan (12419-son) .

Oʻzbekiston SSRdan SSSR Oliy Soveti Millatlar Kengashi 10-chaqiriq (1979—1984) deputati etib saylangan.

Keyingi taqdir nomaʼlum.

Mukofotlari 
 Sotsialistik Mehnat Qahramoni
 Lenin ordeni – ikki marta (04.08.1971; 1973)
 Oktyabr inqilobi ordeni (20.02.1978)

Manbalar

Adabiyotlar

Havolalar 
 
Oʻzbekiston SSRdan saylangan Millatlar Kengashi deputatlari
Oktabr Inqilobi ordeni sohiblari
Lenin ordeni sohiblari
Sotsialistik Mehnat Qahramonlari
Yashayotgan insonlar
1935-yilda tugʻilganlar
Joʻxori gurtik

Joʻxori gurtik (qoraqalpoq tilida: Júweri gúrtik, jueri gurtik yoki jugeri gurtik) – qoraqalpoq oshxonasining joʻxori unidan tayyorlanadigan milliy taomi. U Qoraqalpoq oshxonasida keng tayyorlanadigan taom sirasiga kiradi. Taomni odatda beshbarmoq bilan adashtirib yuborishadi.

Tayyorlash jarayoni 
Joʻxori gurtikni tayyorlashda asosan un va maxsus yormadan foydalaniladi. Un Qoraqolpogʻiston hududida barqaror oʻsimlik boʻlgan joʻxori donidan tayyorlanadi. Taom uchun maydalanib yumoloq shaklga keltirilgan piyoz, kartoshka va sabzi qoʻshilgan goʻsht aralashmasi kerak boʻladi. Bu taom bir qarashda chuchvaraga oʻxshab ketadi. Joʻxori gurtik asosan qoʻzichoq yoki kurka goʻshti aralashmasidan hozir boʻlgan masalliqni joʻxori unidan tayyorlangan tanga shaklidagi xamirga tugish orqali pishiriladi.

„Júweri gúrtik“ kuni 
2023-yilning 25-fevral kuni turli ijtimoiy tarmoqlar orqali jamoatchilik tarafidan „Júweri gúrtik“ kunini Qoraqalpogʻiston Respublikasida keng nishonlash tashabbusi mahalliy aholi tomonidan qoʻllab-quvvatlangan. Shundan soʻng Xoʻjayli tuman hokimligi, shuningdek, Turizm va madaniy meros vazirligi, Qoraqalpogʻiston Respublikasi Oshpazlar uyushmasi, Nukus shahri 1-sonli ixtisoslashtirilgan madaniyat maktabi jamoasi koʻmagida ilk bor „Júweri gúrtik“ kuni nishonlangan. Joʻxori gurtikning eng katta porsiyasi Nukus shahrida joylashgan prezident maktabida tayyorlangan. Prezident maktabidagi taomni tayyorlash jarayonida 20 ta kurka goʻshti, 35 kg joʻxori uni va 15 kg bugʻdoy uni sarflangan. Tayyorlangan taom diametri 3,5x2,5 metr oʻlchamda tayyorlab olingan „lagan“ga suzilgan. „Júweri gúrtik“ kunini Rossiya, Qozog‘iston, Qirg‘iziston, Janubiy Koreya va boshqa mamlakatlarda yashovchi qoraqalpoq faollari ham birga nishonlaganlar.

Yana qarang 
Gurtik

Beshbarmoq

Qoraqalpoq oshxonasi

Manbalar 

Qoraqalpoq oshxonasi
Taomlar
Qoraqalpogʻiston
Nyu Kvansen

Nyu Kvansen, boshqa variantlari Nyu Kvan Sen, Nyu Gvan Sen (1886-yil, Shimoliy Hamgyong provinsiyasi, Koreya — vafot etgan sanasi nomaʼlum, Mayskiy shahri, Kabarda-Bolqoriya ASSR, RSFSR) — Oʻzbekiston SSR, Xorazm viloyati Gurlan tumani Vazir qishloq soveti Stalin nomidagi kolxoz kolxozchisi. Sotsialistik Mehnat Qahramoni (1950).

Biografiyasi 
Nyu Kvansen 1886-yilda Koreyaning Shimoliy Hamgyong provinsiyasi qishloq aholi punktlaridan birida dehqon oilasida tugʻilgan. XX asr boshlarida Nyu Kvansen Rossiya imperiyasining Primorsk viloyatiga emigratsiya qilgan. 1937-yilda Oʻzbekiston SSRdagi maxsus posyolkaga surgun qilingan. Gurlan tumanidagi Stalin nomidagi kolxozda oddiy kolxozchi boʻlib ishlagan.

1949-yilda 5 gektar maydonning har gektaridan oʻrtacha 80,2 sentnerdan sholi yigʻib oladi. SSSR Oliy Soveti Prezidiumining 1950-yil 13-iyundagi farmoni bilan „Qishloq xo‘jaligi mahsulotlarining barcha turlari bo‘yicha majburiy yetkazib berish shartnomalarini bajargani, sug‘oriladigan yerlardan sholi, paxta va yashil kanoplardan yuqori hosil olganligi, 1949-yilda MTS ishi uchun natura shaklida toʻlovlar amalga oshirgani va 1950-yilda bahorgi ekinlarni ekish uchun barchani urug‘lik bilan ta’minlaganligi uchun“ Lenin ordeni, Oʻroq va Bolgʻa oltin medali, Sotsialistik Mehnat Qahramoni unvoni bilan taqdirlangan.

Keyinchalik Nyu Kvansen Kabarda-Bolqoriya Avtonom Sovet Sotsialistik Respublikasining Mayskiy qishlogʻida yashagan, 60-yillarning oxirida vafot etgan va Mayskiy shahridagi eski qabristonga dafn etilgan. Hozirda dafn etilgan joyi nisbatan qoniqarli holatda.

Mukofotlari 
Sotsialistik Mehnat Qahramoni;Lenin ordeni; „1941-1945 yillardagi Ulugʻ Vatan urushidagi jasoratli mehnati uchun“ medali; Mehnatdagi oʻrnak koʻrsatganligi uchun medali (1952).

Manbalar

Adabiyotlar 
 Шин Д. В., Советские корейцы Герои Социалистического труда, Алматы: Service Press, 2019
 З. В., Пан Н. Г. Герои Социалистического Труда — казахстанцы, Алма-Ата, 1969—1985, тт. 1-5
 Мен Д. В., Квон Л. А., Ким, Советские корейцы Казахстана, Алматы, 1992
 Ким П. Г., Корейцы Республики Узбекистан, Ташкент: Узбекистон. 1993
 Кан Г. В., История корейцев Казахстана, Алматы: Гылым, 1995
 Ким Г. Н., Мен Д. В., История и культура корейцев Казахстана, Алматы: Гылым, 1995
 Ким Б. И., Корейцы Узбекистана. Кто есть кто, Ташкент, 1999

Havolalar 
 Герман Ким, Энциклопедия корё сарам. Герой Социалистического Труда Ню Гван Сен
Lenin ordeni sohiblari
Sotsialistik Mehnat Qahramonlari
1886-yilda tugʻilganlar